*Proiect*

**GUVERNUL REPUBLICII MOLDOVA**

**H O T Ă R Â R E nr. \_\_\_\_**

din \_\_\_\_\_\_\_\_\_\_\_\_\_\_\_\_\_\_\_\_ 2023

mun. Chișinău

**Cu privire la transmiterea unor bunuri imobile**

**(crearea Centrului Cultural „Eugen Doga”)**

**----------------------------------------------------------------------**

În temeiul art. 6 alin. (1) lit. a) și art. 14 alin. (1) lit. b) din Legea nr. 121/2007 privind administrarea și deetatizarea proprietății publice (Monitorul Oficial al Republicii Moldova, 2007, nr. 90–93, art. 401), cu modificările ulterioare și art. 8 alin.(2) din Legea nr. 523/1999 cu privire la proprietatea publică a unităților administrativ-teritoriale (Monitorul Oficial al Republicii Moldova, 1999, nr. 124–125, art. 611), cu modificările ulterioare, Guvernul HOTĂRĂŞTE:

1. Se transmite, cu titlu gratuit, cu acordul Consiliului municipal Chișinău, din proprietatea statului, administrarea Agenției Proprietății Publice, în proprietatea municipiului Chișinău, bunul imobil (teren) cu suprafața 0,0829 (numărul cadastral 01002050411), amplasat în mun. Chișinău, str. Veronica Micle, 5.

2. Se transmit, cu titlu gratuit, cu acordul Consiliului municipal Chișinău, din proprietatea statului, administrarea Ministerului Culturii, în proprietatea municipiului Chișinău, bunurile imobile (construcții) cu suprafața 255,2/1 și 37,6/1 (numere cadastrale 01002050411.01 și 01002050411.02), amplasate în mun. Chișinău, str. Veronica Micle, 5.

3. Bunurile transmise se vor utiliza exclusiv pentru crearea Centrului Cultural „Eugen Doga”.

4. Ministerul Culturii și Agenția Proprietății Publice, în comun cu Consiliul municipal Chișinău, vor institui comisiile de transmitere și vor asigura, în termen de 30 zile, transmiterea bunurilor imobile menționate la punctele 1 și 2, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărîrea Guvernului nr. 901/2015.

5. În anexa nr. 3 la Hotărârea Guvernului nr. 161/2019 cu privire la aprobarea listei terenurilor proprietate publică a statului din administrarea Agenției Proprietății Publice (Monitorul Oficial al Republicii Moldova, 2019, nr. 108-110, art. 2015), cu modificările ulterioare, poziția 23241 se exclude.

6. În anexa nr. 10 la Hotărârea Guvernului nr. 351/2005 cu privire la aprobarea listelor bunurilor imobile proprietate publică a statului şi la transmiterea unor bunuri imobile (Monitorul Oficial al Republicii Moldova, 2005, nr. 129-131, art. 1072), cu modificările ulterioare, pozițiile 254 și 255 se exclud.

7. Prezenta Hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Dorin RECEAN**

Contrasemnează:

Ministrul culturii Sergiu PRODAN